Doložka vybraných vplyvov

A.1. Názov materiálu: Návrh stratégie ďalšieho členstva Slovenskej republiky v Medzinárodnej investičnej banke a Medzinárodnej banke hospodárskej spolupráce

Termín začatia a ukončenia PPK: 

A.2. Vplyvy:
 
 	Pozitívne* 	Žiadne*	Negatívne*	
1. Vplyvy na rozpočet verejnej správy
 		       	X	
2. Vplyvy na podnikateľské prostredie – dochádza k zvýšeniu regulačného zaťaženia?	 	X	 	
3, Sociálne vplyvy 
– vplyvy na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 	X	 	
4. Vplyvy na životné prostredie	 	X	 	
5. Vplyvy na informatizáciu spoločnosti	 	 X 	 	

* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
 
 A.3. Poznámky

Vplyvy na rozpočet verejnej správy

Samotné zriadenie európskej regionálnej kancelárie Medzinárodnej investičnej banky (ďalej len „MIB“) v SR (ďalej len „Kancelária“) nebude mať žiadny vplyv na rozpočet verejnej správy, pretože v súlade s návrhom Dohody o zriadení Kancelárie MIB v SR MIB znáša v plnej miere náklady spojené so mzdami, dávkami a ostatné výdaje, súvisiace so zriadeným a fungovaním Kancelárie, vrátane cestovných výdajov zamestnancov v súlade so svojimi vnútornými predpismi. Predpokladá sa, že v súvislosti s prijatím obnovených zakladajúcich dokumentov MIB (na základe ktorých budú aj občania SR, pracujúci v Kancelárii, oslobodení od dane z príjmu fyzických osôb) počas činnosti Kancelárie dôjde k zrušeniu povinnosti občanov SR, zamestnaných v Kancelárii, platiť daň z príjmu fyzických osôb a ďalších poistných poplatkov. V momente nadobudnutia platnosti obnovených zakladajúcich dokumentov MIB sa preto počiatočný pozitívny vplyv na rozpočet verejnej správy môže stratiť, pokiaľ sa slovenskí zamestnanci nerozhodnú pokračovať v odvode dane z príjmov fyzických osôb a zúčastňovať sa na plánoch sociálneho zabezpečenia, dôchodkového zabezpečenia a zdravotného poistenia v súlade s platnými právnymi predpismi v SR na báze dobrovoľnosti.

Čo sa týka plánovaného oslobodenia MIB od DPH po nadobudnutí platnosti nového znenia zakladajúcich dokumentov, predpokladá sa, že vzhľadom na nízky objem služieb (napr. finančný lízing, konzultačné služby), ktoré bude MIB v SR poskytovať a ktoré za bežných okolností nie sú oslobodené od DPH bude daňová strata štátneho rozpočtu kvôli odpustenej DPH zanedbateľná. Okrem toho, z dôvodu nejasnosti ohľadom rozsahu služieb MIB v SR nie je momentálne možné kvantifikovať čiastku, ktorá bude takýmto spôsobom MIB odpustená na DPH.

Ďalšou okolnosťou je oslobodenie od DPH z nákupov tovarov a služieb, ktoré sú určené na spotrebu banky. Nové znenie zakladajúcich dokumentov priznáva banke imunitu od všetkých daní okrem poplatkov za špecifické služby. Takéto oslobodenie sa v Slovenskej republike uskutočňuje vrátením DPH zaplatenej v cenách tovarov a služieb. Suma vrátenej DPH bude závisieť od rozsahu nákupov tovarov a služieb zriadenej Kancelárie MIB v jednotlivých kalendárnych rokoch jej fungovania. O vrátenú DPH sa zníži príjem štátneho rozpočtu. Vzhľadom na to, že momentálne nie sú známe objemy nákupov tovarov a služieb, nie je možné výšku vrátenej DPH kvantifikovať.

Čo sa týka ukončenia činnosti Medzinárodnej banky hospodárskej spolupráce (ďalej len „MBHS“) a jej následnej likvidácie, v prípade úspešného zavŕšenia celého procesu bude mať ukončenie činnosti tejto banky pozitívny vplyv na rozpočet verejnej správy, nakoľko SR dostane späť svoj podiel v majetku banky. Presnú výšku sumy, ktorú by SR mala dostať na základe odpredaja majetku banky v rámci procesu jej likvidácie, nie je možné exaktne kvantifikovať. Dôvodom je vysoká miera neurčitosti vývoja trhových cien v Rusku, kde má MBHS sídlo a kde by sa s veľkou pravdepodobnosťou odpredávala väčšina majetku banky, ako aj rizikovosť celého procesu likvidácie vzhľadom na to, že s likvidáciou podobnej finančnej inštitúcie nie sú dostatočné skúsenosti.

Vplyvy na podnikateľské prostredie, sociálne vplyvy, vplyvy na životné prostredie a vplyvy na informatizáciu spoločnosti

Vo všeobecnosti očakávame potenciálny pozitívny dopad na podnikateľské prostredie, sociálne vplyvy, životné prostredie a na informatizáciu spoločnosti, kvantifikácia ktorého bude závisieť od dodatočných aktivít MIB v SR.

Potenciálne ukončenie činnosti MBHS bude mať na podnikateľské prostredie a jeho prístup k financovaniu zanedbateľný vplyv, nakoľko banka už ani v súčasnosti neposkytuje úvery súkromnému sektoru v jej členských krajinách vrátane SR. MBHS má síce rozpracované nové projekty pre SR, ale tie je možné nahradiť financovaním z MIB prípadne inou inštitúciou. Poskytnutý úver pre slovenský subjekt zatiaľ nebol vyčerpaný v plnej výške 6,5 mil. eur a mal by sa čerpať ešte jeden rok. Ak by úver prevzala napr. MIB nedôjde k zastaveniu jeho čerpania a dôjde k splneniu záväzku firmy vytvoriť 50 – 100 nových pracovných miest. Poplatok, ktorý bol vyplatený SZRB za administratívne služby a činnosti pre MBHS v súvislosti s predmetným úverom, predstavuje malú čiastku (do 100 tis. eur) a SZRB v prípade ukončenia zmluvného vzťahu s MBHS nebude mať problém s jeho vrátením. Z týchto dôvodov predpokladáme v súvislosti s likvidáciou MBHS minimálne finančné škody.

A.4. Alternatívne riešenia

A.5. Stanovisko gestorov